DA Den Europæiske Unions Tidende C 296/11

Offentliggørelse af en ansøgning i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 kvalitetsordninger for landbrugsprodukter og fødevarer

2013/C 296/06

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I HENHOLD TIL ARTIKEL 9

»HOŘICKÉ TRUBIČKY«

EF-Nr.: CZ-PGI-0105-0365-08.07.2011

BGB ( X ) BOB ( )

1. Afsnit i varespecifikationen, som berøres af ændringen

—  Produktets betegnelse — ☒ Varebeskrivelse —  Geografisk område —  Bevis for oprindelse — ☒ Produktionsmetode —  Tilknytning —  Mærkning —  Krav i nationale bestemmelser —  Andet (angives nærmere)

2. Type ændring(er)

— ☒ Ændring af enhedsdokument eller resuméark —  Ændring af varespecifikationen for en registreret BOB eller BGB, for hvilken hverken enhedsdokumentet eller resuméarket er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er)

1. Betegnelsen af melet som pšeničná pečivárenská hladká mouka (»fint hvedemel til bagværk«) svarer ikke til den officielle betegnelse for den anvendte type mel. Ordet »bagværk« bør udelades. Det blev traditionelt anvendt førhen, men er nu uden tvivl forældet og hører ikke til i den nuværende betegnelse, som bør være pšeničná hladká mouka (»fint hvedemel«).

2. Formuleringen tukovočokoládová poleva (»glasur af bitter chokolade«) er ikke i overensstemmelse med den gældende lovgivning. Den bør være kakaová cukrářská poleva (»glasur med kakaosmag«).

3. Det fedtstof, der anvendes til fyldet: Specifikationen indeholder formuleringen ztužený rostlinný tuk (»hydrogeneret vegetabilsk olie«). Som følge af forskningsresultater og principperne om en sund kost går man bort fra anvendelsen af hydrogenerede fedtstoffer. Dermed bør beskrivelsen af råvarerne omfatte varianten ztužený nebo neztužený rostlinný tuk (»hydrogeneret eller ikkehydrogeneret vegetabilsk olie«).

4. Som følge af en lovgivningsmæssig ændring bør betegnelsen af smagsstofferne ændres: Jf. Europa-Parlamentets og Rådets forordning (EF) nr. 1334/2008 må betegnelsen přírodně identické aroma (» »naturidentiske« smagsstoffer«) ikke anvendes. Den anvendte formulering (přírodní nebo přírodně identické aroma (»naturlige eller »naturidentiske« smagsstoffer«)) skal erstattes med ordet aroma (»smagsstoffer«).

5. Som følge af en forglemmelse er visse typer af Hořické trubičky (sammenrullede vafler fra Hořice), som er blevet fremstillet på den traditionelle måde i lang tid, blevet udeladt fra listen. Sætningen »Der fremstilles flere typer sammenrullede vafler fra Hořice: fyldte, fyldte og delvis overtrukne, fyldte og helt overtrukne, bestrøede, bestrøede og delvis overtrukne samt bestrøede og helt overtrukne« udvides og formuleres som følger: »Der fremstilles flere typer Hořické trubičky: fyldte, fyldte og delvis overtrukne, fyldte og helt overtrukne; bestrøede, bestrøede og delvis overtrukne samt bestrøede og helt overtrukne; bestrøede og fyldte, bestrøede, fyldte og delvis overtrukne, bestrøede, fyldte og helt overtrukne.«

6. Fyldte trubičky: Da ansøgningsteksten blev revideret, blev den uhensigtsmæssigt formulerede sætning »Erstatning eller tilsætning af andre råvarer giver andre typer eller andre smagsvarianter af Hořické trubičky« udeladt. I yderligere reviderede versioner blev »andre råvarer« og »andre typer«trubičky ved en fejl ikke præciseret, og kun de grundlæggende råvarer til fremstilling af fyldet blev oplistet. Der var kun en vag angivelse i sætningen »Fyldte sammenrullede vafler fyldes med en creme af pisket smør med en halvblød konsistens og forskellige smagstyper«. I lyset af behovet for enklere og klarere oplysninger bør de specifikke typer yderligere råvarer angives. Den udvidede sætning bliver som følger: »Erstatning eller tilsætning af andre råvarer — hasselnødder, chokolade, kaffe, citronpulver, kanel, vallepulver, yoghurtpulver, flødepulver, smørpulver, kostfiber, melasse, beta-glucan, emulgatorer, stivelse, fruktose og gelatineringsmidler — giver andre typer Hořické trubičky.«

7. I punkt 4.5 i specifikationen ændres andet punktum i andet afsnit i sektionen med titlen »Fremgangsmåde ved overtrækning med glasur med kakaosmag« som følger: »Fyldte eller bestrøede Hořické trubičky anbringes manuelt på særlige overtrækningsriste, hvor de overtrækkes med glasur.« Med andre ord udelades kravet om, at overtrækningsriste skal være fremstillet af rustfrit stål, eftersom andre materialer, der ikke udgør en sundhedsrisiko, nu er tilgængelige til fremstilling af riste med bedre egenskaber, særlig lavere vægt, hvilket gør ristene lettere at håndtere.

8. I forbindelse med ovennævnte ændring er det diagram, der illustrerer fremstillingsprocessen, i punkt 4.5 i specifikationen blevet ændret i overensstemmelse hermed. http://isdv.upv.cz/portal/pls/porta0l/portlets.ops.det?popk=158&plang=cs

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (3)

»HOŘICKÉ TRUBIČKY«

EF-Nr.: CZ-PGI-0105-0365-08.07.2011

BGB ( X ) BOB ( )

1. Navn

»Hořické trubičky«

2. Medlemsstat eller tredjeland

Tjekkiet

3. Beskrivelse af landbrugsproduktet eller fødevaren

3.1. Produkttype

Kategori 2.4. Brød, wienerbrød, kager, kiks og andet bagværk samt konfekturevarer

3.2. Beskrivelse af produktet med betegnelsen i punkt 1

Trubičky er sammenrullede vafler, der er 5-19 cm lange, har et indre tværmål på 10-20 mm, tilformes af en enkelt vaffel med en tykkelse på 0,9-1,2 mm, er lysbeige i farven, dufter og smager som vafler og er sprøde med en glat og sart porøs overflade.

Der fremstilles flere typer Hořické trubičky: fyldte, fyldte og delvis overtrukne, fyldte og helt overtrukne; bestrøede, bestrøede og delvis overtrukne samt bestrøede og helt overtrukne; bestrøede og fyldte, bestrøede, fyldte og delvis overtrukne, bestrøede, fyldte og helt overtrukne.

Bestrøede Hořické trubičky fremstilles af to vafler (eventuelt af 1½ vafler), der pensles med smeltet smør tilsat honning og bestrøs med en blanding af sukker, revne hasselnødder, kanel, vanilje eller vanillin eller kakaopulver.

Fyldte Hořické trubičky fyldes med en creme af pisket smør med en halvblød konsistens og følgende smag eller smagsvarianter:

kakao, chokolade, kaffe/mokka, med hasselnøddefyld, nougat, kanel, yoghurt, creme, vanilje, æggelikør, citron eller andre typer frugtsmag.

De enkelte varianter eller smagstyper kan kombineres indbyrdes.

3.3. Råvarer (kun for forarbejdede produkter)

Følgende råvarer indgår i fremstillingen: fint hvedemel, mælkepulver, vegetabilsk olie, æggeblommer i pulverform, sukker og vand.

Bestrøede Hořické trubičky pensles med smeltet smør tilsat honning og bestrøs med en blanding af sukker, revne hasselnødder, kanel, vanilje eller vanillin eller kakaopulver.

Basisingredienserne til fremstillingen af fyldet i fyldte Hořické trubičky er følgende: hydrogeneret eller ikkehydrogeneret vegetabilsk olie, sukker, fruktose eller sødemiddel, kakaopulver, mælkepulver, sojamel, vanillin eller vanilje og smagsstoffer. Erstatning eller tilsætning af andre råvarer — hasselnødder, chokolade, kaffe, citronpulver, kanel, vallepulver, yoghurtpulver, flødepulver, smørpulver, kostfiber, melasse, beta-glucan, emulgatorer, stivelse, fruktose og gelatineringsmidler — giver andre typer Hořické trubičky.

Glasur med kakaosmag anvendes til fremstilling af delvis overtrukne eller helt overtrukne Hořické trubičky.

3.4. Foder (kun for produkter af animalsk oprindelse)

Ikke relevant.

3.5. Specifikke etaper af produktionen, som skal finde sted i det afgrænsede geografiske område

Dejen til Hořické trubičky skal fremstilles — og selve Hořické trubičky skal bages, rulles, fyldes og overtrækkes — direkte i fabrikantens lokaler. Det er nødvendigt både på grund af fremstillingsprocessen og for at opretholde kvalitets- og hygiejnestandarder, og det gør produktet nemmere at spore.

En flydende dej tilberedt af de korrekte mængder ingredienser hældes på beholderen i en vaffelovn. Vaflerne bages i elektriske halvautomatiske vaffelovne ved en temperatur på mellem 150 and 160 °C. Efter bagningen hviler vaflerne. De håndrulles derpå ved hjælp af en cylindrisk form på en lille varm plade. Fyldte Hořické trubičky fyldes derpå i en maskine med en creme af pisket smør, som fremstilles af de oplyste ingredienser. Ingredienserne udvælges med henblik på den smagsvariant, der ønskes. Bestrøede Hořické trubičky tilformes af to vafler (eventuelt af 1½ vafler) De pensles først med smeltet smør, der er tilsat honning, og tilstrøs derefter med en blanding af sukker, revne hasselnødder, eventuelt mandler, kanel, vanilje eller vanillin og kakaopulver (afhængigt af den ønskede variant). Delvis overtrukne Hořické trubičky fremstilles ved at dyppe den ene ende eller begge ender i glasuren med kakaosmag. Der fremstilles også helt overtrukne Hořické trubičky. Fyldte eller bestrøede Hořické trubičky anbringes manuelt på særlige overtrækningsriste, hvor de overtrækkes med glasur.

3.6. Særlige regler vedrørende udskæring, rivning eller emballering osv.

Hořické trubičky er skrøbelige (de kan således gå i stykker mellem fabrikantens lokaler og emballeringsstedet), og de absorberer nemt fugt. For at opretholde kvalitetsstandarden og gøre produktet nemmere at spore skal emballeringen således finde sted direkte i fabrikantens lokaler. Detailhandlere kan sælge Hořické trubičky uden emballage.

3.7. Specifikke mærkningsregler

Betegnelsen »Hořické trubičky« skal fremgå tydeligt på emballagens forside.

4. Præcis afgrænsning af det geografiske område

Kommuner i det distrikt, der forvaltes af Hořice kommune med udvidet kompetence (Bašnice, Bílsko u Hořic, Boháňka, Borek, Bříšťany, Cerekvice nad Bystřicí, Červená Třemešná, Dobrá Voda u Hořic, Holovousy, Hořice, Chomutice, Jeřice, Lískovice, Lukavec u Hořic, Miletín, Milovice u Hořic, Nevrátice, Ostroměř, Petrovičky, Podhorní Újezd a Vojice, Rašín, Rohoznice, Sobčice, Staré Smrkovice, Sukorady, Tetín, Třebnouševes, Úhlejov, Vřesník).

5. Tilknytning til det geografiske område

5.1. Det geografiske områdes egenart

De første historiske oplysninger om fremstillingen af Hořické trubičky i det afgrænsede geografiske område går tilbage til 1812, hvor fru Líčkovás familie begyndte at fremstille små sukkerruller til familiefester, men også som små lejlighedsgaver. Det var konditoren Karel Kofránek, som efter at have giftet sig ind i familien perfektionerede familieproduktionsmetoden. I 1898 blev der taget patent på hans opfindelse, en elektrisk vaffelovn. På denne tid blev der allerede fremstillet Hořické trubičky til salg og endog eksport til Tyskland, England, Frankrig, Tyrkiet, Amerika og Shanghai. Vaflerne modtog også en række titler og udmærkelser på messer i både ind- og udland. Efter nationaliseringen i 1949 og indtil 1962 blev vaflerne fremstillet af virksomheden Fejt, og derpå skiftevis af en lang række nationale virksomheder. Efter markedsøkonomiens genindførelse genoptog medlemmerne af foreningen af fabrikanter af Hořické trubičky (Sdružení výrobců Hořických trubiček) den traditionelle fremstilling i det afgrænsede område. Selv om det har været nødvendigt at modernisere produktionen, bliver opskriften og de traditionelle fremstillingsmetoder fortsat respekteret.

I 1994 blev betegnelsen Hořické trubičky på grund af sin enestående karakter registreret som oprindelsesbetegnelse nr. 159 i Den Tjekkiske Republik.

5.2. Produktets egenart

Ikke blot den traditionelle opskrift, men også de særlige egenskaber ved det mel (glutenfattigt) og det lokale vand, der anvendes (lavt mineralindhold, blødt, pumpet op fra 100 meters dybde), bidrager til Hořické trubičkys særlige kendetegn. Takket være disse egenskaber kan der fremstilles vafler med særlige kendetegn: De har en særlig finhed, porøsitet og sprødhed (sidstnævnte kendetegn hindrer dog ikke, at de kan rulles til at forme basisproduktet).

Som følge af den bagte vaffels uregelmæssige tykkelse kræver håndrulningen, at der udøves et sådant pres på formen, at det sikres, at vaflernes diameter er konstant dette pres er den karakteristiske »signatur« for den arbejder, der udfører opgaven.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Det kan dokumenteres, at fabrikanter, der er medlem af foreningen, trækker på historiske kilder i fremstillingsprocessen. I forbindelse med forarbejdningen af råvarerne følger de de opskrifter, som fremstillingstraditionen i Hořice er baseret på. Traditionen er blevet videreført gennem overdragelse af viden og erfaring fra tidligere arbejdsgivere og familiemedlemmer til nye fabrikanter.

De mest berømte Hořické trubičky er de bestrøede, som pensles med smeltet smør, der er tilsat honning og derefter tilstrøs med en karakteristisk blanding. Opskriften og fremstillingsprocessen (herunder håndrulning) har ikke ændret sig siden Karel Kofráneks tid.

Henvisning til offentliggørelse af varespecifikationen

(Artikel 5, stk. 7, i forordning (EF) nr. 510/2006 (4))

Specifikationens fulde tekst kan hentes på følgende adresse:

http://isdv.upv.cz/portal/pls/portal/portlets.ops.det?popk=158&plang=cs

(1) EUT L 343 af 14.12.2012, s. 1.

(2) EUT L 93 af 31.3.2006, s. 12. Erstattet af forordning (EU) nr. 1151/2012.

(3) Erstattet af forordning (EU) nr. 1151/2012.

(4) Se fodnote 3.